Dragi učenici i roditelji, sve vas lijepo pozdravljam!

Kao što smo i razgovarali o postojanju mogućnosti da ćemo nastavu morati odrađivati na sasvim drugačiji način, to se i dogodilo. Nadam se da ćemo se svi zajedno potruditi da ovo vrijeme dok nemamo nastavu u našem razredu *dobro iskoristimo* i na možda interesantniji način ipak naučimo sve ono što trebamo. Kao što ste mogli čuti u medijima i pročitati na mrežnim stranicama škole na programu HRT3 će biti organizirano praćenje nastave za učenike 1.- 4.r. Pozivam vas da pratite navedeni program, a ja ću na **mrežnu stranicu škole (3.** **razred)** svaki dan (ponedjeljek - petak ) postavljati materijale koji prate **naš plan i program i raspored sati.**

Molim Vas da **zajedno s djecom** otvarate priložene materijale. Sve radne listove koji budu u prilozima ako ste u mogućnosti isprintajte i neka ih djeca **samostalno** riješe. Ako niste u mogućnosti printati, ne brinite. U tom slučaju će djeca u svoje pisanke pisati samo odgovore ili rješenja (ovisno o tome što je potrebno napraviti). Ni slučajno prepisivati sve zadatke. Sve upute o tome kako rješavati pojedine zadatke dobit ćete sa zadatcima. Fotografije riješenih zadataka molim slati na moj WhatsApp kontakt (ne u grupu). Za sva pitanja bit ću vam na raspolaganju.

Nadam se da ćemo se svi skupa snaći i pokazati da zajedno možemo sve!!!

Gledajmo na sve pozitivno! Učimo svi zajedno! Učimo djecu da se snalaze! Ovo nam je prilika, iako je nismo planirali!

***Zdravi mi i veseli bili!!!***

***Vaš učitelj***